สอบถามครับ.พอดีว่าเมื่อวานนี้ผมมีตรวจสุขภาพที่ทำงาน จึงไม่ได้ทานยาคุมความดันมา ..แล้ววันนี้ผมดันลืมทานยาคุมความดันอีก ..พรุ่งนี้ผมมีไปพบแพทย์เรื่องย้าย รพ. มารักษาอาการความดันสูงกับ รพ.ประกันสังคมอีกครับจึงอาจไม่ได้ทานยาคุมความดันอีก .. รวมเป็น 3 วัน ที่ไม่ได้ทานยา ...รบกวนสอบถามคุณหน่อยครับ ว่าจะมีอันตรายมั้ยครับ ...
สวัสดีค่ะ ความดันสูงเป็นภาวะที่ความดันในหลอดเลือดแดงสูงมากผิดปกติ ควรจะต้องควบคุมให้กลับมาเป็นปกติ เพื่อลดการเกิดภาวะแทรกซ้อนจากโรคเช่นเส้นเลือดในสมองตีบแตก ตัน หรือหัวใจขาดเลือด ไตวายการรับประทานยาควบคุมความดันนั้น สำคัญคือต้องรับประทานทุกวันติดต่อกัน เพื่อควบคุมความดันไว้ให้ได้ การขาดยาไป 3 วัน อาจมีผลทำให้มีช่วงที่มีความดันสูงผิดปกติ เสี่ยงต่อการเกิดภาวะแทรกซ้อนของโรคทั้งตอนนี้และในระยะยาวได้มากขึ้น อันตรายนั้นมี แต่สามารถแก้ไขได้ ด้วยการรีบกลับไปกินยาดังนั้นควรรีบกลับไปกินยาทันทีที่ทำได้ และกินต่อเนื่องทุกวัน ถ้ามีเครื่องวัดความดันที่บ้านให้วัดทุกวัน หากเกิน 140/90 ถือว่าสูง ควรกลับไปพบแพทย์เพื่อปรับยา แต่หากขาดยา แนะนำให้กินยาติดต่อกันซัก 1 สัปดาห์ขึ้นไปก่อน จึงจะพอบอกได้ว่าความดันสูงเพราะปริมาณยาไม่พอจริงๆ